Volgens Bylsma het hy kort ná 03:00 weer in die pad geval na sy ma se huis en Hough is terug in die koshuis in.
“Stem jy saam dit is die eerste keer óóit sedert daardie aand dat jy erken dat jy haar daardie aand in persoon gesien en dat sy selfs in jou bakkie ingeklim het?” wou Smit weet.
“Stem jy saam dat jy die indruk aan die hof geskep het dat jy haar nooit daardie aand gesien het nie?”
Smit het Bylsma se woorde aan hom teruggelees waarin hy kort ná die moorde aan Saunders gesê het dat hy slegs na sy “rookplek” buite die dorp gegaan het en dat dié plek “ver van die koshuis” af is.
Hy het vanoggend verduidelik dat hy wel aan sy voormalige regsverteenwoordiger Niven Rai genoem het dat hy vir Hough daardie aand gesien het.